CELEX: 32021D2209
Language: lt
Date: 1638835200000
Title: Politinio ir saugumo komiteto sprendimas (BUSP) 2021/2209 2021 m. gruodžio 7 d. dėl Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) ES misijos pajėgų vado skyrimo, kuriuo panaikinamas Sprendimas (BUSP) 2021/1083 (EUTM Mali/2/2021)

2021 12 14   
               
               
                  LT
               
               
                  Europos Sąjungos oficialusis leidinys
               
               
                  L 447/1
               
            
         POLITINIO IR SAUGUMO KOMITETO SPRENDIMAS (BUSP) 2021/2209
         2021 m. gruodžio 7 d.
         dėl Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) ES misijos pajėgų vado skyrimo, kuriuo panaikinamas Sprendimas (BUSP) 2021/1083 (EUTM Mali/2/2021)
         POLITINIS IR SAUGUMO KOMITETAS,
         atsižvelgdamas į Europos Sąjungos sutartį, ypač į jos 38 straipsnį,
         atsižvelgdamas į 2013 m. sausio 17 d. Tarybos sprendimą 2013/34/BUSP dėl Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) (1), ypač į jo 5 straipsnį,
         kadangi:
         
                     (1)
                  
                  
                     pagal Sprendimo 2013/34/BUSP 5 straipsnio 1 dalį Taryba įgaliojo Politinį ir saugumo komitetą (toliau – PSK) priimti sprendimus dėl EUTM Mali politinės priežiūros ir strateginio vadovavimo jai, įskaitant sprendimus dėl vėlesnių EUTM Mali ES misijos pajėgų vadų skyrimo;
                  
               
                     (2)
                  
                  
                     2021 m. birželio 23 d. PSK priėmė Sprendimą (BUSP) 2021/1083 (2), kuriuo EUTM Mali ES misijos pajėgų vadu nuo 2021 m. liepos 7 d. paskirtas brigados generolas Jochen DEUER;
                  
               
                     (3)
                  
                  
                     2021 m. spalio 7 d. Austrija pasiūlė EUTM Mali ES misijos pajėgų vadu skirti brigados generolą Christian RIENER, kuris nuo 2021 m. gruodžio 21 d. pakeistų brigados generolą Jochen DEUER;
                  
               
                     (4)
                  
                  
                     2021 m. spalio 22 d. ES karinis komitetas tam pasiūlymui pritarė;
                  
               
                     (5)
                  
                  
                     turėtų būti priimtas sprendimas dėl brigados generolo Christian RIENER skyrimo EUTM Mali ES misijos pajėgų vadu nuo 2021 m. gruodžio 21 d.;
                  
               
                     (6)
                  
                  
                     Sprendimas (BUSP) 2021/1083 turėtų būti panaikintas;
                  
               
                     (7)
                  
                  
                     pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusius Europos Sąjungos sprendimus bei veiksmus,
                  
               PRIĖMĖ ŠĮ SPRENDIMĄ:
         
            1 straipsnis
            Brigados generolas Christian RIENER skiriamas Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) ES misijos pajėgų vadu nuo 2021 m. gruodžio 21 d.
         
         
            2 straipsnis
            Sprendimas (BUSP) 2021/1083 panaikinamas.
         
         
            3 straipsnis
            Šis sprendimas įsigalioja 2021 m. gruodžio 21 d.
         
         
            Priimta Briuselyje 2021 m. gruodžio 7 d.
            
               
                  Politinio ir saugumo komiteto vardu
               
               
                  Pirmininkė
               
               D. PRONK
            
         
         
            (1)  OL L 14, 2013 1 18, p. 19.
         
            (2)  2021 m. birželio 23 d. Politinio ir saugumo komiteto sprendimas (BUSP) 2021/1083 dėl Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) ES misijos pajėgų vado skyrimo, kuriuo panaikinamas Sprendimas (BUSP) 2021/6 (EUTM Mali/1/2021) (OL L 235, 2021 7 2, p. 12).